**Проект!**

**ДОГОВОР**

**№…………/.......……г.**

**ВЪЗЛОЖИТЕЛ**: **ОБЩИНА ДОЛНА МИТРОПОЛИЯ**

**ИЗПЪЛНИТЕЛ**:

Днес, …………. г., в гр. Долна Митрополия, между:

1. **ОБЩИНА ДОЛНА МИТРОПОЛИЯ** със седалище и адрес на управление: град Долна Митрополия, EИK: 000413725, ИН по ЗДДС BG000413725, представлявана от Поля Василева Цоновска - Кмет на Община Долна Митрополия и Анета Петрова Боева – Главен счетоводител, наричани за краткост ВЪЗЛОЖИТЕЛ, от една страна,

И

1. **.............................**със седалище и адрес на управление: ............................. , ЕИК/БУЛСТАТ: .........................., представлявано от ...................................................., наричано за краткост ИЗПЪЛНИТЕЛ

На основание чл. 101е от ЗОП, Утвърден протокол от ..............2015 г. на Кмета на община Долна Митрополия, се сключи настоящият договор за следното:

**І. ПРЕДМЕТ**

**Чл.1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши **консултански услуги за подготовка на проектно предложение за кандидатстване по Програма Interreg V-A Румъния - България 2014-2020 г. и изготвяне на финансов анализ за проект: „Предотвратяване на риска от наводнения и свлачища в община Долна Митрополия и подобряване на доброволческите услуги в Дръгънещи – Олт за реагиране при извънредни ситуации“** съгласно изискванията на ВЪЗЛОЖИТЕЛЯ и действащото в Република България законодателство, и съгласно представената оферта, неразделна част от настоящия договор.

**(2) Услугата по ал.1 обхваща следните дейности:**

* **Дейност 1:** Подготовка и попълване на формуляр за кандидатстване и съдействие за подготовка на подкрепяща документация;
* **Дейност 2:** Изготвяне на финансов анализ / анализ „разходи-ползи“.

**(3)** Възложената услуга по чл.1, ал.1 **ИЗПЪЛНИТЕЛЯТ** следва да изпълни в съответствие с настоящия договор и приложенията, които са неразделна част от него:

а) Приложение № 1 - Техническа спецификация (от документацията за участие);

б) Приложение № 2 - Техническото предложение от офертата на ИЗПЪЛНИТЕЛЯ;

в) Приложение № 3 – Ценово предложение от офертата на ИЗПЪЛНИТЕЛЯ;

**Чл.2 (1)** Всички услуги, възложени по чл.1, ал.1 от настоящия договор се изпълняват съгласно изискванията на **програма INTERREG V-A Румъния – България 2014-2020 г.**

**II. ЦЕНИ И НАЧИН НА ПЛАЩАНЕ**

**Чл.3.** (1) ВЪЗЛОЖИТЕЯТ заплаща на ИЗПЪЛНИТЕЛЯ общо възнаграждение в размер **на** **........................ (.................................) лв. без ДДС или ............................ (...................................) лв. с ДДС,** представляващо сума от предложените цени за отделните дейности:

* Дейност 1 – Подготовка и попълване на формуляр за кандидатстване и съдействие за подготовка на подкрепяща документация - ……………..(…………………………………..) лв. без ДДС, или ......................................... (………………………………………….........) лв. с ДДС.
* Дейност 2 – Изготвяне на финансов анализ / анализ „разходи-ползи“ - ……………..(…………………………………..) лв. без ДДС, или ......................................... (………………………………………….........) лв. с ДДС.

(2) Цената по ал. 1 е окончателна и не подлежи на промяна, освен в случаите на чл. 43 от Закона за обществените поръчки.

(3) **Възложителят** не дължи, каквото и да е плащане, при никакви условия, извън цената по ал. 1.

**Чл.4. (1)** Плащанията по настоящия договор се извършват по банков път с платежно нареждане по сметка на Изпълнителя.

**(2)** Плащането по настоящия договор се осъществява по следната схема - авансово плащане и окончателно плащане;

**(3)** Авансовото плащане към Изпълнителя в размер на 10 % (десет процента) от стойността на договора за обществена поръчка се извършва в 5– дневен срок след представяне на оригинална фактура.

**(4)** Окончателното плащане се извършва в срок до 30 (тридесет) календарни дни след одобрение на проектното придложение по Програмата за трансгранично сътрудничество Interreg V-A Румъния-България и сключване на ДБФП, както и представяне на оригинална фактура. Сумата на аванса се удържа от окончателното плащане.

**Чл.5** **(1)** Всички суми **ВЪЗЛОЖИТЕЛЯТ** превежда по банков път по сметка на **ИЗПЪЛНИТЕЛЯ**.

Банка: ......................

IBAN: ..........................

BIC: ............................

**(2)** Когато ИЗПЪЛНИТЕЛЯТ е сключил договор/договори за подизпълнение, Възложителят извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/ подизпълнителите за изпълнените от тях работи, които са приети по реда на чл.26.

**ІІІ. СРОК НА ДОГОВОРА**

**Чл. 6.** **(1)** Срокът за изпълнение на договора започва да тече от датата на неговото подписване до подписване на договор за безвъзмездна финансова помощ по програма INTERREG V-A Румъния – България 2014-2020 г.

**(2.)** Срокът за представяне на окомплектованото проектно предложение с наименование **„Предотвратяване на риска от наводнения и свлачища в община Долна Митрополия и подобряване на доброволческите услуги в Дръгънещи – Олт за реагиране при извънредни ситуации“** заедно с Анализ „Разходи-ползи“е ........... (........................................) календарни дни, съгласно Техническото предложение на ИЗПЪЛНИТЕЛЯ – Приложение № 2.

**(3)** Срокът по ал. 2 се удължава с времето, през което изпълнението е било невъзможно поради непредвидени обстоятелства за наличието, на които другата страна е била надлежно уведомена и е приела съществуването им, на база на представените документи/доказателства.

**(4)** Конкретната причина и времето, с което се удължава срокът по ал. 2, се определят в констативен протокол, съставен и подписан от упълномощени представители на двете страни.

**(5)** При никакви обстоятелства промяната, включително удължаването на сроковете за изпълнение на поръчката не е основание за искане и получаване на каквото и да е друго допълнително плащане извън цената по чл. 2.

**ІV. ПРИЕМАНЕ НА УСЛУГИТЕ**

**Чл. 7.** Приемането на услугите, възложени по договора, се извършва по следния начин: с приемо-предавателни протоколи, подписани от двете страни, след изпълнение на отделните дейности и при предоставяне на всички оригинални материали, документиращи извършването на услугите;

**Чл. 8.** Авторското право и правото за ползване върху всички материали, дизайни и продукти (работни и крайни версии), създадени от **ИЗПЪЛНИТЕЛЯ** в изпълнение на настоящия договор или на част от него, преминават върху **ВЪЗЛОЖИТЕЛЯ**.

**V. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ**

**Чл. 9.** **ВЪЗЛОЖИТЕЛЯТ** има право:

**(1)** Да изисква от **ИЗПЪЛНИТЕЛЯ** да изпълни предмета на договора без отклонения, качествено и в срок, в съответствие с условията по договора.

**(2)** При поискване да получава от **ИЗПЪЛНИТЕЛЯ** информация за хода на изпълнението по този договор;

**(3)** Да изисква от **ИЗПЪЛНИТЕЛЯ** преработване или доработване на елементи от изпълнението по този договор, в случаите, когато същото е непълно или не съответства като съдържание и качество на изискванията му;

**(4)** Да не приеме изпълнението по този договор, ако то не съответства в значителна степен по обхват и качество на изискванията му, и не може да бъде изменено, допълнено или преработено.

**(5)** Да придобие авторско право и право за ползване върху всички продукти (работни и крайни версии) и други материали, изработени от **ИЗПЪЛНИТЕЛЯ** в изпълнение на настоящия договор или на част от него.

**(6)** **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** да сключи и да му предостави договори за подизпълнение с посочените в офертата му подизпълнители (ако има такива).

**Чл. 10.** **ВЪЗЛОЖИТЕЛЯТ** се задължава:

(1) Да осигури при необходимост информация /изходни данни и документи/ за изпълнение дейностите по договора.

(2) Да оказва съдействие на **ИЗПЪЛНИТЕЛЯ** за изпълнение на дейностите по договора.

(3)Да заплати възнаграждението, съобразно условията, посочени в раздел ІІІ на договора по сметка на **ИЗПЪЛНИТЕЛЯ**.

**Чл. 11. ИЗПЪЛНИТЕЛЯТ** има право:

(1) Да иска и да получи от **ВЪЗЛОЖИТЕЛЯ** оказване на необходимото съдействие за изпълнение на договора;

(2) Да получи дължимото възнаграждение по настоящия договор при условията и в сроковете по договора;

(3) Да иска и да получава разяснения и информация от **ВЪЗЛОЖИТЕЛЯ** относно изискванията за визуална идентичност при изпълнение на мерките за информация и публичност по програма INTERREG V-A Румъния – България 2014-2020 г.;

(4) Да изиска допълнителни изходни данни в случай, че в процеса на работа се появи необходимост от тях.

**Чл. 12. ИЗПЪЛНИТЕЛЯТ** се задължава:

(1) Да извърши всички дейности, възложени по чл.1 от настоящия договор, качествено и в срок, според изискванията на **ВЪЗЛОЖИТЕЛЯ** и съгласно Техническото предложение на Изпълнителя и Техническата спецификация, които са неразделна част от този договор.

(2) Да съгласува с **ВЪЗЛОЖИТЕЛЯ** всички свой действия, предмет на услугата;

(3) Да осигурява условия на **ВЪЗЛОЖИТЕЛЯ** да извършва текущ контрол върху изпълнението на договора, както и да прегледа и провери техническото съответствие на извършените по договора услуги с предвиденото в Техническите спецификации;

(4) Да носи отговорност пред **ВЪЗЛОЖИТЕЛЯ,** ако при изпълнение на договора е допуснал отклонения от изискванията, предвидени в Техническите спецификации, задължителни съгласно договорните условия или произтичащи от императивни разпоредби на нормативни актове;

(5) Да отстрани за своя сметка констатираните недостатъци и грешки, допуснати при изпълнението на услугите;

(6) Да носи изцяло отговорността за всички санкции, наложени от одобряващите и контролни органи.

(7) Да сключи договор/и за подизпълнение, ако е обявил в офертата си ползването на подизпълнители. В срок до три дни от сключването на договор/и за подизпълнение да изпрати оригинален екземпляр от договора на **ВЪЗЛОЖИТЕЛЯ**.

(8) Да спазва стриктно изискванията за визуална идентичност при изпълнение на мерките за информация и публичност съгласно Ръководството за визуална идентичност към по програма INTERREG V-A Румъния – България 2014-2020 г., поместен на следния интернет адрес http: www.cbcromaniabulgaria.eu

(9) Да следи и уведомява в писмена форма **ВЪЗЛОЖИТЕЛЯ** за възникнали нередности или други проблеми при изпълнението на настоящия договор, както и да предприеме мерки за тяхното отстраняване. В случай на установена нередност Изпълнителят е длъжен да възстанови на Възложителя всички неправомерно изплатени суми;

(10). Да осигурява достъп за извършване на проверки на място от страна на **ВЪЗЛОЖИТЕЛЯ** и за извършване на одити от страна на одитиращи институции по отношение на настоящия договор за обществена поръчка;

(11) Да изпълнява мерките и препоръките, съдържащи се в доклади от проверки на място и одити, проведени по отношение на настоящия договор за обществена поръчка;

(12) При проверка на място от страна на Възложителя, Управляващия орган, Сертифициращия орган, Одитиращия орган и органи и представители на Европейската комисия, **ИЗПЪЛНИТЕЛЯТ** се задължава да осигури присъствие на негов представител, както и да осигурява достъп до помещения, преглед на документи, свързани с изпълнението на възложените дейности;

(13) Да съхранявавсички документи по изпълнението на настоящия договор, както следва:

- за период от 3 (три) години след датата на приключване и отчитане на програма INTERREG V-A Румъния – България 2014-2020 г.,, т.е. поне до 31 август 2020 г.;

- за период от 3 (три) години след частичното приключване на съответния проект, съгласно чл. 88 от Регламент 1083/2006 г. Счетоводната и финансовата документация по проекта се съхраняват в сроковете, определени в чл. 42 от Закона за счетоводството, но не по-малко от 3 години след приключване на програмата.

Документите се съхраняват и след изтичането на горните срокове, в случай, че има съдебни, административни или следствени производства, до приключването им или при надлежно обосновано искане на Европейската комисия;

(14) Да предостави и осигури на **ВЪЗЛОЖИТЕЛЯ** да упражнява авторското право и правото за ползване върху всички продукти и други материали, изработени от Изпълнителя в изпълнение на настоящия договор или на част от него.

(15) Да не разпространява по никакъв начин сведения и факти станали му известни при изпълнение на настоящия договор в срок до една година от датата на изтичане на срока му, а именно: от информационната система на Възложителя; за пропускателния режим; контрола на достъп; видеонаблюдение и противопожарно известяване; физически и софтуерни мерки за сигурност; разположение и контрол на информационните активи.

(16) Изпълнителят е длъжен да предприеме всички необходими стъпки за популяризиране на факта, че Европейския съюз чрез Европейският фонд за регионално развитие е финансирал или съ-финансирал проекта. Във всички информации и материали, свързани с изпълнението на договора Изпълнителят е длъжен да оповестява, че проектът е получил финансиране по програма INTERREG V-A Румъния – България 2014-2020 г.,чрез Европейския фонд за регионално развитие.

**VІ. ПРЕКРАТЯВАНЕ НА ДОГОВОРА**

**Чл. 13.** **(1)** Настоящият договор се прекратява:

1. С изпълнение на възложената работа;

2. С изтичане на неговия срок.

3. С неподписване на договор за безвъзмездна финансова помощ по програма INTERREG V-A Румъния – България 2014-2020 г.

**(2)** Настоящият договор може да бъде прекратен:

1. По взаимно съгласие, изразено писмено;

2. При просрочие на сроковете посочени в раздел ІІІ, с повече от 10 /десет/ календарни дни, с 7 /седем/ дневно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

3. Когато са настъпили съществени промени във финансирането на **ВЪЗЛОЖИТЕЛЯ**, непосредствено свързани с предмета на договора, които не са могли да бъдат предвидени или предотвратени – с писмено уведомление от **ВЪЗЛОЖИТЕЛЯ** в три дневен срок след настъпване на обстоятелствата.

**VІІ. НЕУСТОЙКИ**

**Чл. 14.** Ако **ИЗПЪЛНИТЕЛЯТ** не изпълни някоя от услугите, възложени с този договор (или част от нея) в срока посочен в раздел ІІ, същият дължи на **ВЪЗЛОЖИТЕЛЯ** неустойка в размер на 0.5 % за всеки просрочен ден, но не повече от 30% от цената на услугата.

**Чл. 15**. При просрочие на сроковете посочени в раздел ІІІ, с повече от 10 /десет/ календарни дни, **ВЪЗЛОЖИТЕЛЯТ** има право да прекрати едностранно договора.

**Чл. 16.** При неизпълнение на договора, неизправната страна дължи и обезщетение за претърпени вреди и пропуснати ползи, доказани по съдебен ред в исково производство.

**VІІІ. ФОРСМАЖОРНИ УСЛОВИЯ**

**Чл. 17.** В случай на неизпълнение, изцяло или частично, на което и да е от задълженията на Страните по този Договор, причинено от събитие на форсмажор, такова неизпълнение няма да се счита за нарушение на настоящия Договор.

**Чл. 18.** За нуждите на този Договор форсмажор е всяко непредвидено и/или непредотвратимо събитие от извънреден характер, като: пожар, производствени аварии, военни действия, природни бедствия - бури, проливни дъждове, земетресения, градушки, наводнения, заледявания и др. природни стихии, а така също и правителствени забрани, ембарго, стачки, бунтове, безредици и др., което възникне след сключването на Договора, засягащи пряко изпълнението на задълженията на която и да е от страните по договора.

**Чл. 19.** Ако състоянието, причинено от събитие на форсмажор продължи повече от един месец, всяка от Страните има право да прекрати Договора с писмено уведомление до другата Страна, като в този случай обезщетения за неизпълнение не се дължат.

**Чл. 20.** Всяка от Страните, чието изпълнение стане невъзможно поради събитие на форсмажор, е длъжна незабавно да уведоми писмено другата Страна и да посочи възможните последици, свързани с по-нататъшното изпълнение на Договора.

**ІХ. ЗАКЛЮЧИТЕЛНИ РАЗПОРЕДБИ**

**Чл. 21. (1)** Всички комуникации и кореспонденции, свързани с настоящия Договор между **ВЪЗЛОЖИТЕЛЯ** и **ИЗПЪЛНИТЕЛЯ**, трябва да съдържат наименованието и номера на настоящия договор и трябва са се изпращат по пощата, факса, електронната поща или на ръка.

**(2)** Всички съобщения, уведомления и известия, свързани с изпълнението на настоящия договор са валидни, ако са направени в писмена форма и са подписани от упълномощените лица.

**Чл. 22.** Договорът не може да се изменя, освен в случаите предвидени в чл.43, ал.2 от ЗОП.

**Чл. 23.** Всички спорове, възникнали във връзка с този договор или неговото изпълнение, се решават по споразумение, а при невъзможност за постигане на такова – по съответния, предвиден в закона ред.

Настоящият договор се подписа в четири еднообразни екземпляра – един за **ИЗПЪЛНИТЕЛЯ** и три за **ВЪЗЛОЖИТЕЛЯ**.

Неразделна част от настоящия договор са:

1. Техническа спецификация;
2. Техническо предложение на Изпълнителя;
3. Ценово предложение на Изпълнителя;

**ЗА ВЪЗЛОЖИТЕЛ: ИЗПЪЛНИТЕЛ:**

**ПОЛЯ ЦОНОВСКА**

Кмет на община Долна Митрополия

**АНЕТА БОЕВА**

Гл. счетоводител

**ВЕСЕЛКА ИВАНОВА**

Юрисконсулт